TARYBOS REGLAMENTAS (EB) Nr. 1241/2004
2004 m. liepos 5 d.
iš dalies keičiantis Reglamentą (EB) Nr. 1255/96, laikinai sustabdantį autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktams
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1)
Bendrija yra suinteresuota iš dalies arba visai sustabdyti autonominių Bendrojo muitų tarifo muitų taikymą tam tikriems naujiems produktams, kurie nėra išvardyti Reglamento (EB) Nr. 1255/96 (1) priede.
(2)
Tam tikri produktai turėtų būti išbraukti iš Reglamento (EB) Nr. 1255/96 priede pateikto sąrašo, kadangi autonominių Bendrojo muitų tarifo muitų taikymo sustabdymas nebeatitinka Bendrijos interesų arba reikia pakeisti jų aprašymą atsižvelgiant į techninius pokyčius.
(3)
Produktai, kurių aprašymą reikia pakeisti, turėtų būti laikomi naujais produktais.
(4)
Todėl reikėtų iš dalies atitinkamai pakeisti Reglamentą (EB) Nr. 1255/96.
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1255/96 priedas iš dalies keičiamas taip:
1)
šio reglamento I priede išdėstyti produktai įrašomi į Reglamento (EB) Nr. 1255/96 priedą;
2)
produktai, kurių kodai yra išdėstyti šio reglamento II priede, išbraukiami iš Reglamento (EB) Nr. 1255/96 priedo.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 5 d.